Arborétum Mlyňany

**Arborétum Mlyňany** Slovenskej akadémie vied je chránený areál pri obci Tesárske Mlyňany a Vieska nad Žitavou v okrese Zlaté Moravce. Má rozlohu , a za chránený areál bol vyhlásený v roku 1951. V súčasnosti je arborétum vedeckým pracoviskom SAV. Pre verejnosť je sprístupnené celoročne, s výnimkou niektorých sviatkov. 

Ide o najvýznamnejšie dendrologické zariadenie Slovenska, v zbierkach ktorého sa nachádza viac ako 2300 druhov drevín  zo Stredomoria, Ameriky, Afriky a Ázie. 

## Založenie arboréta
náhľad|Busta zakladateľa arboréta Mlyňany Štefana Ambrózy-Migazziho
Arborétum Mlyňany bolo založené v roku 1892 uhorským šľachticom dr.Štefanom Ambrózy-Migazzim. Štefan Ambrózy sobášom s Antóniou Migazziovou získal veľkostatok, ku ktorému prikúpil dubovo-hrabový lesík vo Vieske nad Žitavou. V roku 1894 bola dokončená dominanta arboréta - Ambrózyho kaštieľ, a v roku 1905 bola ku kaštieľu dostavaná charakteristická veža. Ako popud k vybudovaniu arboréta boli Ambrózymu jeho časté návštevy a pobyty uprostred vegetácie južného Talianska. Spolu s Ambrózym sa na budovaní od začiatku podieľal aj odborný záhradník Jozef Mišák.

## Pôdne pomery
Arborétum je situované na severnom okraji Podunajskej nížiny. Pôdne pomery arboréta, nie sú príliš vhodné na pestovanie sempervirentov, preto si zakladateľ arboréta nechal dovážať humus, a pre ihličnany a niektoré stálozelené dreviny rašelinu.
Arborétum Mlyňany leží na geologickom útvare mladotreťohornom a to na neogéne zastúpenom ílmi, pieskami a štrkopieskami. 

## Štruktúra plochy arboréta
Arborétum Mlyňany Slovenskej akadémie vied  má v súčasnosti rozlohu . Jeho najstaršou časťou je  Ambrózyho park, ktorý tvorí jadro parku.  Postupne pribúdali aj ďalšie časti. Hlavná prehliadková trasa meria  a vedie Ambrózyho parkom, Severoamerickou a Východoázijskou plochou až k východu z parku.

### Ambrózyho park
Rozloha Ambrózyho parku je . Bol založený v pôvodnom dubovo hrabovom lesíku. Postupne sa vyrúbaval pôvodný porast a sadili ušľachtilé dreviny. Do súčasnosti sa zachovali okrajové časti pôvodného porastu. Park obsahuje unikátnu zbierku vždyzelených listnatých drevín a ihličnín. V tejto časti sa nachádza kaštieľ.

### Východoázijská plocha
[náhľad|Už neexistujúca [pagoda pri čínskom jazierku]]
Rozloha Východoázijskej plochy je . Začala sa budovať v roku 1960.

Oddelenia:
* Ďaleký východ
* Severná Čína
* Stredná Čína
* Južná Čína
* Himaláje
* Kaukaz
* Japonsko

### Severoamerická plocha
Rozloha Severoamerickej plochy je . Bola založená v roku 1974.

### Kórejská plocha
Rozloha Kórejskej plochy je . Je to najnovšia časť parku. Vedie cez ňu samostatný prehliadkový okruh. Bola založená v roku 1985.

### Slovenská plocha
Rozloha Slovenskej plochy je . Je to najnovšia časť parku, začala sa budovať v roku 1992. Vedie cez ňu náučný chodník, označený modrou farbou.

## História
* 1892 - Dr.Štefan Ambrózy-Migazzi založil arborétum. Jeho prvým záhradníkom bol Jozef Mišák.
* 1894 - Dostaval sa kaštieľ v areáli parku, začali sa prvé výsadby v parku v blízkosti kaštieľa.
* 1905 - Dostavala sa veža kaštieľa.
* 1905 - 1910 - Uskutočnila sa najväčšia intenzita výsadby.
* 1914 - Štefan Ambrózy-Migazzi opustil Arborétum a ponechal ho na starosť Jozefovi Mišákovi, začiatok Prvej svetovej vojny spôsobil obmedzenie výsadby.
* 1928/1929 - katastrofálna zima vážne poškodila park.
* 1931 - Starostlivosť o park prevzal Jozef Richtár.
* 1947 - Park bol zoštátnený a prešiel do údržby Povereníctva školstva a osvety.
* 30. mája 1951 - Arborétum bolo vyhlásené za prírodnú rezerváciu a stalo sa samostatným vedeckým ústavom Prírodovednej fakulty Slovenskej univerzity.
* 11. november 1951 - Zbor povereníkov rozhodol o prevzatí Arboréta Slovenskou akadémiou vied.
* 1. január 1953 - Arborétum prebrala Slovenská akadémia vied. Začala záchrana, rekonštrukcia a zveľaďovanie objektu.
* 1960 - Uskutočnila sa prvá expedícia do Číny na získavanie biologického materiálu.
* 1982 - 1985 - Uskutočnili sa expedície do Kórey.
* Noc z 25. na 26. júna 2008 - Silný vietor s rýchlosťou až /h vyvrátil, zlomil a zničil 26 vzácnych stromov a ďalších drevín.

## Galéria


Obrázok:Arborétum-Mlyňany-17.JPG
Obrázok:Arborétum-Mlyňany-flower2.JPG
Obrázok:Arborétum-Mlyňany-flower1.jpg
Obrázok:Arborétum-Mlyňany-16.JPG
Obrázok:Arboretum-sk3.JPG
Obrázok:Arborétum-Mlyňany-15.JPG
Obrázok:Poncirus trifoliata -sk.JPG
Obrázok:Arboretum-swan2.JPG
Obrázok:Arborétum-Mlyňany 10.JPG
Obrázok:Mlynany 2.jpg
Obrázok:Arborétum-Mlyňany-14.JPG
Obrázok:Arborétum-Mlyňany-11.JPG
Obrázok:Arboretum-Mlynany-Zenova-zahrada.JPG
Obrázok:Arboretum-Mlynany-Cinska-pagoda.JPG
Obrázok:Arboretum-Mlynany-Japonska-besiedka.JPG 
Obrázok:Arboretum-Mlynany-Japonska-besiedka-2.JPG 



## Referencie


## Pozri aj
* Arborétum Borová hora
* Botanická záhrada

## Iné projekty

## Externé odkazy
* Arborétum SAV Oficiálna stránka
*  Panoráma Arboréta
* 

## Zdroj
História, Štruktúra plochy arboréta:
* Ivo Tábor, Radek Pavlačka: *Arborétum Mlyňany, Sprievodca po Arboréte*. Bratislava, Veda 1992, ISBN 80-224-0355-5

Kategória:Chránené areály na Slovensku
Mlyňany
Kategória:Špecializované pracoviská Slovenskej akadémie vied
Kategória:Tesárske Mlyňany
Kategória:Vieska nad Žitavou
Kategória:Chránené územia v okrese Zlaté Moravce